May 14,2016
టయోటా నుంచి సరికొత్త ఇన్నోవా
హైదరాబాద్‌: వాహన ప్రియు లు గత కొంత కాలంగా ఎంతో ఆసక్తిగా ఎదురుచూస్తున్న ఇన్నోవా శ్రేణికి చెందిన ''ఇన్నోవా క్రిస్టా'' మార్కెట్లోకి వచ్చేసింది. ఈ మోడల్‌ను ఆ కంపెనీ శనివారం భారత మార్కెట్లోకి విడుదల చేసింది. ది ఇన్నోవా క్రిస్టా ఆటోమాటిక్‌ ట్రాన్స్‌మిషన్‌ విభాగంలో జడ్‌ఎక్స్‌, జీఎక్స్‌ రెండు మోడళ్లు, మాన్యువల్‌ ట్రాన్స్‌మిషన్‌ తరగతిలో జడ్‌ఎక్స్‌, వీఎక్స్‌, జీఎక్స్‌, జీ మోడళ్లలో లభిస్తుందని తెలిపింది. హైదరాబాద్‌ ఎక్స్‌షోరూం వద్ద దీని ధర రూ.14,06,621 నుండి రూ.21,13,477గా నిర్ణయించింది. సరికొత్త 2.8ఎల్‌ డీజిల్‌ ఇంజిన్‌ మరియు సరికొత్త 5 స్పీడ్‌ మాన్యుయల్‌ ట్రాన్స్‌మిషన్‌ కలిగిన 2.4ఎల్‌ డీజెల్‌ ఇంజిన్‌ రకాలను ఇన్నోవా క్రిస్టాలో అందిస్తుంది. 2.8ఎల్‌ లీటరుకు 14.29 కిలోమీటర్ల మైలేజీ, 2.4ఎల్‌ లీటరుకు 15.10 కిలోమీటర్ల మైలేజీ అందిస్తుందని టయోటా కిర్లోస్కర్‌ మోటార్‌ ప్రైవేట్‌ లిమిటెడ్‌ డైరెక్టర్‌ Ê సీనియర్‌ వైస్‌ ప్రెసిడెంట్‌ (సేల్స్‌ Ê మార్కెటింగ్‌) ఎన్‌. రాజా తెలిపారు. శుక్రవారం హైదరాబాద్‌లో ఆయన మాట్లాడుతూ ఈ విభాగంలో ఇన్నోవా తొలి స్థానంలో ఉందన్నారు.
మీ స్నేహితులకు రికమెండ్ చెయ్యండి